অভিযোগে প্রকাশ যে ফরিদপুর জেলার নগরকান্দা থানার বড় মাইজদী গ্রামের বাসিন্দা বর্তমানে রাজবাড়ী জজশীপের এক সহকারী জজের সাথে গত বছর সেপ্টেম্বর/অক্টোবর মাসের দিকে ঢাকাস্থ ট্রেট ইউনিভার্সিটির আইন বিভাগের এক শিক্ষকের মাধ্যমে অভিযোগকারী উক্ত ছাত্রীর পরিচয় হয়। পরবর্তীতে বিষয়টি ভালবাসায় রুপ নেয়। এক পর্যায়ে গত ২২/১১/২০১৪ তারিখে অভিযুক্ত সহকারী জজ অভিযোগকারী মেয়েটিকে ঢাকা থেকে তার কর্মস্থল রাজবাড়ীতে নিয়ে যায় এবং সেখানে তার আবাসস্থলে বন্দী করে রেখে ২৪/১১/২০১৪ ইং তারিখ পর্যন্ত অভিযোগকারী মেয়েটির ইচ্ছের বিরুদ্ধে শারীরিক সম্পর্ক করে। অভিযোগকারী মেয়েটি ঢাকা আসার জন্য অনেক বেশী কান্না করলে অভিযুক্ত সহকারী জজ তার মা অসুস্থ মর্মে ছুটি নিয়ে গত ২৫/১১/২০১৪ ইং তারিখে তাকে ঢাকা রেখে আছেন। এসময় অভিযুক্ত সহকারী জজ শারীরিক সম্পর্কের বিষয়টি কাউকে না জানানোর জন্য অভিযোগকারী মেয়েটিকে অনুরোধ করেন এবং অচিরেই দু’পরিবারের সাথে কথা বলে বিয়ে করবে বলে তাকে আশ্বাস প্রদান করেন।